VENDIM
Nr. 41, datë 29.1.2014 

PËR KALIMIN NË PËRGJEGJËSI ADMINISTRIMI TË MJEDISEVE, NGA KOMISIONERI PËR MBROJTJEN E TË DHËNAVE PERSONALE, AGJENCIA PËR MBËSHTETJEN E SHOQËRISË CIVILE DHE KOMITETI SHTETËROR I MINORITETEVE TE MINISTRIA E ZHVILLIMIT URBAN DHE TURIZMIT 

Në mbështetje të nenit 100 të Kushtetutës dhe të neneve 13 e 15 të ligjit nr. 8743, datë 22.2.2001 “Për pronat e paluajtshme të shtetit”, të ndryshuar, me propozimin e ministrit të Zhvillimit Urban dhe Turizmit, Këshilli i Ministrave

VENDOSI:

1. Kalimin në përgjegjësi administrimi të mjediseve, nga Komisioneri për Mbrojtjen e të Dhënave Personale, Agjencia për Mbështetjen e Shoqërisë Civile dhe Komiteti Shtetëror i Minoriteteve te Ministria e Zhvillimit Urban dhe Turizmit, sipas planimetrive bashkëlidhur këtij vendimi, për t’u përdorur si mjedise pune nga kjo ministri.
2. Vendimet e Këshillit të Ministrave nr. 217, datë 2.2.2009 “Për dhënien në përdorim Komisionerit për Mbrojtjen e të Dhënave Personale të një pjese të ndërtesës së ish-Ministrisë së Transporteve e Telekomunikacioneve”, nr. 223, datë 7.4.2010 “Për dhënien në përdorim Agjencisë për Mbështetjen e Shoqërisë Civile të disa mjediseve të ndërtesës së ish-Ministrisë së Transporteve e Telekomunikacioneve”, dhe nr. 249, datë 13.4.2010 “Për dhënien në përdorim Komitetit Shtetëror të Minoriteteve të disa mjediseve të ndërtesës së ish-Ministrisë së Transporteve e Telekomunikacioneve”, shfuqizohen. 
3. Ngarkohen Ministria e Zhvillimit Urban dhe Turizmit, Komisioneri për Mbrojtjen e të Dhënave Personale, Agjencia për Mbështetjen e Shoqërisë Civile, Komiteti Shtetëror i Minoriteteve dhe kryeregjistruesi i Zyrës së Regjistrimit të Pasurive të Paluajtshme për ndjekjen dhe zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama

